Azul u mselxir fell- awen di tizi n wuccen alama d tesɛa n tmeddit n wass-a agi akked d umezgun d sinima ; deg umezgun ad d-nezwir s tceqquft n umezgun Masinisa akked sufunizm, taceqquft n umezgun ad yili usenɛet-ines ljemɛa id d- iteddun i tikkelt tamezwarut di temdint n Sirta Qsentina deg uxxam n umezgun n temdint agi ɣef 05 dasawen. Tameddit n wass-agi ad nsel i Ḥamida At Lḥaǧ d Nurdin At Sliman ad aɣ-d yemmeslayen ɣef tceqquft agi n umezgun id d- nniɣ i tikkelt tamezwarut ad d-yili uskan-ines di temdint n Sirta di lwilaya n Qsenṭina. Taceqquft n umezgun ɣef ara ad d-nemeslayen ass-agi ,d yiwen n uḍris i texdem Naɛima Ḥessas id d-tekkes deg yiwen n uḍris yettwaxedmen di lqern-nni wis 17 i yexdem Jean Mairie, d Ḥamida At Lḥaǧ ad d-yessalin taceqquft-agi umezgun ma yella d tira beddemma i umezgun d Nurdin At Sliman i wumi ara ad d-nsel tameddit n wass-agi akked Ḥamida At Lḥaǧ ara ad d-yemmeslayen,teceqquft n umezgun, lmusiqa n teceqquft-agi d Ǧafer At Mengellat i t-id-ixedmen. (aẓawan) Deg uḥric wis sin ad d-nuɣal alamma d yiwen n usaru n ṣṣenf n documentaire Laɛzib n Zaɛmum une histoire de terre texdem Faḍma Zuhra